pdf_content: 219.100 - Ordinaziun davart la surveglianza da las fundaziuns    219.100   Ordinaziun davart la surveglianza da las fundaziuns  dals 05-02-2008 (versiun dals 01-01-2019)  sa basond sin l'art. 21 al. 3 da la lescha introductiva tar il cudesch civil svizzer1)  relaschada da la regenza ils 5 da favrer 2008  1. Disposiziuns generalas  Art.  1 Champ d'applicaziun 1 Questa ordinaziun regla la cumpetenza e la procedura per la surveglianza da las  fundaziuns dal dretg privat e public che han lur sedia en il chantun Grischun.  Art.  2 Cumpetenza 1 L'administraziun da finanzas dal chantun Grischun è l'autoritad da surveglianza e  da modificaziun (numnada qua sutvart autoritad da surveglianza).  2. Obligaziuns da las fundaziuns  Art.  3 Princip 1 La  fundaziun  ademplescha  las  incumbensas  che  la  vegnan  attribuidas  tras  la  legislaziun, tras il document da fundaziun e tras ulteriuras disposiziuns.  Art.  4 Rapport annual 1 Entaifer 6 mais suenter la conclusiun da l'onn da gestiun suttametta l'organ suprem  da la fundaziun a l'autoritad da surveglianza, e quai senza vegnir intimà: * a) * il quint annual ch'è suttascrit en moda giuridicamain valaivla e che consista da   la bilantscha, dal quint economic e da l'agiunta; b) * il protocol d'approvaziun; c) * il register da las vaglias;  1) DG 210.100  * tabellas da las modificaziuns a la fin dal relasch   1   https://www.gr-lex.gr.ch/data/210.100/rm   219.100    d) * il rapport dal post da revisiun; e) * il rapport davart l'activitad commerziala. Fundaziuns ch'èn deliberadas da l'obligaziun da revisiun tenor l'artitgel 83b alinea 2  dal cudesch civil svizzer1) inoltreschan ina decleraziun da la cumplettadad empè dal  rapport da revisiun.  Art.  5 Ulteriurs documents 1 Sin  dumonda  da  l'autoritad  da  surveglianza  inoltrescha  la  fundaziun  ulteriurs  documents.  Art.  6 Reglaments 1 Reglaments  novs  u  revedids  ston  vegnir  inoltrads  a  l'autoritad  da  surveglianza  senza vegnir intimà.  Art.  7 Obligaziun d'infurmaziun 1 L'autoritad  da  surveglianza  sto  vegnir  infurmada  davart  eveniments  en  ina  fundaziun,  sche  quels  pretendan  ina  intervenziun  svelta  e  sche  quels  han  ina  influenza essenziala sin la facultad da la fundaziun u sin sia ulteriura activitad.  3. Incumbensas da l'autoritad da surveglianza  Art.  8 Princip 1 L'autoritad da surveglianza ademplescha las incumbensas che la vegnan attribuidas  tras  la  legislaziun.  Per  ademplir  sias  incumbensas  relascha  ella  las  disposiziuns  necessarias. Ella maina in register davart las fundaziuns classicas che han lur sedia  en il chantun Grischun. 2 L'autoritad da surveglianza prenda invista dals documents inoltrads. Questa invista  na distgargia betg ils organs responsabels da la fundaziun.  Art.  9 Disposiziuns 1 L'autoritad da surveglianza relascha cunzunt disposiziuns davart: a) la subordinaziun da la fundaziun sut sia surveglianza; b) la midada u la nova formulaziun dal document da fundaziun u d'autras basas   giuridicas; c) l'approvaziun da transferiments da facultad e l'approvaziun da fusiuns; d) la dissoluziun da la fundaziun.  1) CS 210  2    http://db.clex.ch/link/Bund/210/rm    219.100   Art.  10 Meds da surveglianza 1 L'autoritad  da  surveglianza  prenda  mesiras  adattadas  per  eliminar  mancanzas,  cunzunt cun: a) dar instrucziuns als organs da la fundaziun u al post da revisiun; b) abolir u midar conclus dals organs da la fundaziun; c) relaschar ils organs da la fundaziun ed installar in'administraziun interimistica; d) sa procurar expertisas; e) controllar la gestiun e la contabilitad a la sedia da la fundaziun; f) ordinar execuziuns d'uffizi; g) pronunziar multas.  4. Taxas  Art.  11 * Taxa fundamentala 1 A maun dal rapport annual incassescha l'autoritad da surveglianza las suandantas  taxas per sia activitad da surveglianza. Questas taxas sa drizzan tenor la facultad   brutta confurm a la bilantscha.  Facultad brutta Taxa  fin CHF 100 000 CHF 150  fin CHF 300 000 CHF 250  fin CHF 500 000 CHF 350  fin CHF 700 000 CHF 500  fin CHF 1 000 000 CHF 600  fin CHF 2 000 000 CHF 800  fin CHF 3 000 000 CHF 900  fin CHF 4 000 000 CHF 1000  fin CHF 5 000 000 CHF 1100  fin CHF 6 000 000 CHF 1200  fin CHF 8 000 000 CHF 1300  fin CHF 10 000 000 CHF 1400  fin CHF 12 000 000 CHF 1600  fin CHF 14 000 000 CHF 1800   3     219.100    Facultad brutta Taxa  fin CHF 16 000 000 CHF 2000  fin CHF 18 000 000 CHF 2200  fin CHF 20 000 000 CHF 2400  dapli CHF 2600 2 Ils bains culturals e las immobiglias che na genereschan betg grondas entradas e   che servan directamain a l'intent da la fundaziun na vegnan betg resguardads tar la  fixaziun da la taxa fundamentala.  Art.  12 Ulteriuras taxas 1 Las taxas per las ulteriuras activitads da l'autoritad da surveglianza importan, tut  tenor il temp impundì: a) surpigliada da la surveglianza CHF 150 - 2500 b) transferiments da facultad e fusiuns CHF 150 - 2500 c) liquidaziuns CHF 150 - 2500 d) midadas da documents CHF 150 - 2500 e) aboliziuns CHF 150 - 2500 f) mesiras e decisiuns spezialas da l'autoritad da surveglianza CHF 150 - 2500 g) * intimaziuns per rapports annuals mancants:  1. * 1. intimaziun gratuit 2. * 2. intimaziun CHF 30  2 Per autras lavurs da l'autoritad da surveglianza vegnan messas a quint las tariffas  dal  departament  da  finanzas  e  vischnancas  per  prestaziuns  da  servetsch  da  l'administraziun chantunala a terzas persunas.  Art.  13 Reducziun da las taxas 1 En cas da direzza e sin basa d'ina dumonda motivada po l'autoritad da surveglianza   reducir  parzialmain  las  taxas  tenor  ils  artitgels 11  e  12  qua  survart;  ella  las  po  dentant reducir maximalmain fin a la tariffa minimala.  Art.  14 Augment da las taxas 1 Las taxas da questa ordinaziun pon vegnir augmentadas fin al dubel da la tariffa   simpla u da la tariffa maximala: a) per funcziuns uffizialas ch'èn spezialmain difficilas e voluminusas; b) sche la  funcziun  uffiziala  vegn  liquidada ordaifer  il  temp da lavur  usità  u   ordaifer la sedia uffiziala; c) sch'il document vegn emess en ina lingua estra u sch'i ston vegnir translatads   texts da linguas estras (cun excepziun da las linguas uffizialas).  4       219.100   5. Disposiziun finala  Art.  15 Entrada en vigur, aboliziun dal dretg vertent 1 Questa ordinaziun entra en vigur retroactivamain per il 1. da schaner 2008. 2 Per questa data vegnan abolidas: a) l'ordinaziun davart la surveglianza da las fundaziuns dals 24 da zercladur 2003   (DG 219.100)1); b) la tariffa da taxas per la surveglianza da las fundaziuns e da la prevenziun   professiunala dals 10 d'october 1993 (DG 219.110)2).  1) CUL 2003, FUC 2084 e CUL 2005, FUC 3525 2) CUL 1993, 2870 e CUL 2003, FUC 2083   5     219.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-02-2008 01-01-2008 relasch emprima versiun - 29-05-2012 01-06-2012 Art. 11 revisiun totala - 22-10-2018 01-01-2019 Art. 4 al. 1 midada 2018-015 22-10-2018 01-01-2019 Art. 4 al. 1, a) midada 2018-015 22-10-2018 01-01-2019 Art. 4 al. 1, b) midada 2018-015 22-10-2018 01-01-2019 Art. 4 al. 1, c) midada 2018-015 22-10-2018 01-01-2019 Art. 4 al. 1, d) midada 2018-015 22-10-2018 01-01-2019 Art. 4 al. 1, e) integraziun 2018-015 22-10-2018 01-01-2019 Art. 12 al. 1, g) midada 2018-015 22-10-2018 01-01-2019 Art. 12 al. 1, g), 1. midada 2018-015 22-10-2018 01-01-2019 Art. 12 al. 1, g), 2. midada 2018-015  6       219.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-02-2008 01-01-2008 emprima versiun - Art. 4 al. 1 22-10-2018 01-01-2019 midada 2018-015 Art. 4 al. 1, a) 22-10-2018 01-01-2019 midada 2018-015 Art. 4 al. 1, b) 22-10-2018 01-01-2019 midada 2018-015 Art. 4 al. 1, c) 22-10-2018 01-01-2019 midada 2018-015 Art. 4 al. 1, d) 22-10-2018 01-01-2019 midada 2018-015 Art. 4 al. 1, e) 22-10-2018 01-01-2019 integraziun 2018-015 Art. 11 29-05-2012 01-06-2012 revisiun totala - Art. 12 al. 1, g) 22-10-2018 01-01-2019 midada 2018-015 Art. 12 al. 1, g), 1. 22-10-2018 01-01-2019 midada 2018-015 Art. 12 al. 1, g), 2. 22-10-2018 01-01-2019 midada 2018-015   7    	1. Disposiziuns generalas 	Art. 1 Champ d'applicaziun 	Art. 2 Cumpetenza  	2. Obligaziuns da las fundaziuns 	Art. 3 Princip 	Art. 4 Rapport annual 	Art. 5 Ulteriurs documents 	Art. 6 Reglaments 	Art. 7 Obligaziun d'infurmaziun  	3. Incumbensas da l'autoritad da surveglianza 	Art. 8 Princip 	Art. 9 Disposiziuns 	Art. 10 Meds da surveglianza  	4. Taxas 	Art. 11 * Taxa fundamentala 	Art. 12 Ulteriuras taxas 	Art. 13 Reducziun da las taxas 	Art. 14 Augment da las taxas  	5. Disposiziun finala 	Art. 15 Entrada en vigur, aboliziun dal dretg vertent   		2018-10-25T15:50:48+0200 	"7001 Chur" 	"Gesetzessammlung Kanton Graubünden"

element: Art. 11

element: Art. 4 al. 1

element: Art. 4 al. 1, a)

element: Art. 4 al. 1, b)

element: Art. 4 al. 1, c)

element: Art. 4 al. 1, d)

element: Art. 4 al. 1, e)

type: integraziun


canton: gr

pdf_content: Erlasse Kanton Graubünden    219.150   Approvaziun da la cunvegna interchantunala davart  la surveglianza da la LPP e da las fundaziuns da la  Svizra orientala dals 26 da settember 2005 tras il  chantun Grischun   (participaziun a la surveglianza da la LPP e da las  fundaziuns da la Svizra orientala)   dals 31 d'avust 2006   Il cussegl grond dal chantun Grischun,    sa basond sin l'art. 32 al. 2 da la constituziun chantunala 1),   suenter avair gì invista da la missiva da la regenza dals 24 d'avrigl 2006 2),   concluda 3):    1. La cunvegna interchantunala davart la surveglianza da la LPP e da las   fundaziuns da la Svizra orientala dals 26 da settember 2005 4) vegn  approvada.   2. La regenza vegn autorisada da declerar la participaziun a la surve- glianza da la LPP e da las fundaziuns da la Svizra orientala dals 26 da  settember 2005 5).   3. Las cifras 1 e 2 da quest conclus èn suttamessas al referendum facul- tativ.                                                                      1) DG 110.100   2) pagina 5   3) PCG 2006/2007, 205   4) DG 219.160   5) cun CR dals 19 da december 2006 è vegnì fixà il 1. da schaner 2008 sco data   per cumenzar cun l'activitad operativa da l'instituziun da la surveglianza da la  LPP e da las fundaziuns   1-1-2008 1   http://www.gr-lex.gr.ch/data/110.100/rm http://www.gr-lex.gr.ch/data/219.160/rm  	Word-Lesezeichen 	BR_Nummer 	SR_Nummer 	Titel 	Kopf 	Inhaltstitel 	Fundstelle 	Datum 	InKraft 	Aufgehoben_am 	Nachtrag   		2018-05-30T01:57:09+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    219.160   Cunvegna interchantunala davart la surveglianza  da la LPP e da las fundaziuns da la Svizra orientala   dals 26 da settember 2005   Ils chantuns Glaruna, Appenzell dador, Appenzell dadens, Son Gagl, Gri- schun e Turgovia   concludan:   I. Disposiziuns generalas   Art. 1  1 Ils chantuns Glaruna, Appenzell dador, Appenzell dadens, Son Gagl, Gri- schun e Turgovia endrizzan e mainan communablamain la surveglianza da  la LPP e da las fundaziuns da la Svizra orientala.   Instituziuns  purtadras   2 Il chantun Schaffusa po s'unir da tut temp a la surveglianza da la LPP e  da las fundaziuns da la Svizra orientala.   Art. 2  La surveglianza da la LPP e da las fundaziuns da la Svizra orientala è in  institut da dretg public cun atgna persunalitad giuridica. La sedia è a Son  Gagl.   Natira giuridica   e sedia   Art. 3  1 La surveglianza da la LPP e da las fundaziuns da la Svizra orientala  ademplescha las incumbensas che vegnan delegadas als chantuns tenor la  legislaziun federala davart la prevenziun professiunala per vegliadetgna,  survivents ed invaliditad.   Incumbensas   2 Ils chantuns da cunvegna pon delegar a la surveglianza da la LPP e da  las fundaziuns da la Svizra orientala las incumbensas che vegnan  attribuidas als chantuns tenor las disposiziuns dal cudesch civil svizzer als  chantuns, numnadamain las incumbensas da la surveglianza suprema e da  la surveglianza davart las fundaziuns classicas sco er las funcziuns sco  autoritad da modificaziun e da midada.   Art. 4  Uschenavant che questa cunvegna na fixescha nagut auter, vala il dretg  dal chantun Son Gagl.   Dretg applitgabel  a) princip   1-7-2008 1     219.160 Surveglianza da la LPP e da las fundaziuns da la Svizra orientala     Art. 5  1 Per las collavuraturas e per ils collavuraturs da la surveglianza da la LPP  e da las fundaziuns da la Svizra orientala vegn applitgà il dretg da ser- vetsch e da salarisaziun dal chantun Son Gagl.   b) dretg da  servetsch e da  salarisaziun   2 Collavuraturas e collavuraturs ch'èn assicurads obligatoricamain tenor la  legislaziun federala davart la prevenziun professiunala per vegliadetgna,  survivents ed invaliditad vegnan integrads en la cassa da pensiun da Tur- govia.   Art. 6  1 Disposiziuns da la surveglianza da la LPP e da las fundaziuns da la Sviz- ra orientala che concernan la prevenziun professiunala pon vegnir conte- stadas tenor l'artitgel 74 da la lescha federala dals 25 da zercladur 1982 1)  davart la prevenziun professiunala per vegliadetgna, survivents ed invali- ditad.   c) protecziun  giuridica   2 Disposiziuns da la surveglianza da la LPP e da las fundaziuns da la Sviz- ra orientala en il sectur da las fundaziuns classicas pon vegnir contestadas  a norma da las disposiziuns da giurisdicziun dal chantun da cunvegna, en  il qual la sedia da la fundaziun sa chatta.   Art. 7  Communicaziuns uffizialas da la surveglianza da la LPP e da las funda- ziuns da la Svizra orientala vegnan publitgadas en ils organs da publica- ziun uffizials dals chantuns da cunvegna.   Communicaziuns  uffizialas   II. Organisaziun   Art. 8  Ils organs da la surveglianza da la LPP e da las fundaziuns da la Svizra  orientala èn:   Organs   a) la cumissiun administrativa;  b) la direcziun;  c) il post da revisiun.   Art. 9  1 Las regenzas dals chantuns da cunvegna elegian mintgamai ina com- membra u in commember da la regenza en la cumissiun administrativa. La  perioda d'uffizi importa 4 onns.   Cumissiun  administrativa  a) cumposiziun   2 La cumissiun administrativa sa constituescha sezza.                                                                      1) CS 831.40   2 1-7-2008   http://www.lexfind.ch/link/Bund/831.40/rm   Surveglianza da la LPP e da las fundaziuns da la Svizra orientala 219.160     Art. 10  1 La cumissiun administrativa è abla da decider, sche la maioritad da sias  commembras e da ses commembers è preschenta.   b) conclus   2 Ils conclus vegnan prendids tras maioritad simpla da las vuschs. En cas  da paritad da las vuschs fa la parsura u il parsura la decisiun da tagl.  3 La directura u il directur ha il dretg da far propostas e sa participescha a  las sesidas cun vusch consultativa.   Art. 11  La cumissiun administrativa: c) cumpetenza  a) elegia la direcziun sco er – a norma dal reglament d'organisaziun da   la surveglianza da la LPP e da las fundaziuns da la Svizra orientala –  collavuraturas e collavuraturs da cader;   b) relascha in reglament d'organisaziun da la surveglianza da la LPP e  da las fundaziuns da la Svizra orientala;   c) fixescha l'incarica da prestaziun davart la direcziun dal reglament  d'organisaziun da la surveglianza da la LPP e da las fundaziuns da la  Svizra orientala;   d) procura per la garanzia da qualitad e per il controlling;  e) concluda davart il preventiv;  f) elegia in post da revisiun e prenda enconuschientscha da ses rapport   annual;  g) approvescha il quint annual ed il rapport annual;  h) relascha las disposiziuns da procedura ch'èn necessarias per la lavur   da surveglianza sco er la tariffa da taxas.   Art. 12  Ils chantuns da cunvegna reglan l'indemnisaziun da lur commembras e da  lur commembers da la cumissiun administrativa.   Indemnisaziun   Art. 13  1 La direcziun sa cumpona a norma dal reglament d'organisaziun. Direcziun   a) cumposiziun  2 La directura u il directur presidiescha la direcziun.   Art. 14  1 La direcziun: b) incumbensas  a) procura – a norma da las disposiziuns legalas davart la surveglianza   d'instituziuns da prevenziun e da fundaziuns classicas sco er a norma  dal reglament d'organisaziun – per l'adempliment operativ da las in- cumbensas da la surveglianza da la LPP e da las fundaziuns da la  Svizra orientala;   b) garantescha l'andament da las fatschentas da la surveglianza da la  LPP e da las fundaziuns da la Svizra orientala;   1-7-2008 3     219.160 Surveglianza da la LPP e da las fundaziuns da la Svizra orientala     c) elegia las collavuraturas ed ils collavuraturs da la surveglianza da la  LPP e da las fundaziuns da la Svizra orientala, uschenavant che la cu- missiun administrativa n'è betg cumpetenta;   d) prepara las fatschentas da la cumissiun administrativa e fa propostas;  e) ademplescha tut las ulteriuras incumbensas che n'èn betg attribuidas a   la cumissiun administrativa.  2 Cun resalva dal consentiment da la cumissiun administrativa po la direc- ziun far contracts da collavuraziun cun auters chantuns per metter a dispo- siziun prestaziuns da servetsch da la surveglianza da la LPP e da las fun- daziuns da la Svizra orientala, e quai cunter indemnisaziuns che cuvran ils  custs.   Art. 15  Il post da revisiun da la surveglianza da la LPP e da las fundaziuns da la  Svizra orientala controllescha mintga onn il quint annual e fa in rapport  davart il resultat per mauns da la cumissiun administrativa.   Post da revisiun   III. Finanzas   Art. 16  Il basegn finanzial da la surveglianza da la LPP e da las fundaziuns da la  Svizra orientala vegn cuvrì tras:   Entradas  a) geners   a) taxas – che cuvran ils custs – per acts uffizials;  b) indemnisaziuns – che cuvran ils custs – per prestaziuns da servetsch   tenor l'artitgel 14 alinea 2 da questa cunvegna.   Art. 17  1 Instituziuns da prevenziun e fundaziuns classicas pajan taxas per acts uf- fizials.   b) taxas per   acts uffizials   2 La tariffa da taxas designescha ils acts uffizials sco er las tariffas mini- malas e maximalas. Tar instituziuns da prevenziun importa la tariffa maxi- malmain la mesadad, tar fundaziuns classicas maximalmain in quart da la  ragisch quadrata or da la summa da bilantscha inclusiv las valurs da re- cumpra, minimalmain dentant 150 francs.  3 La taxa vegn calculada tenor:   a) la summa da bilantscha inclusiv las valurs da recumpra;  b) il temp impundì e la lavur impundida.   Art. 18  Per la gestiun da las finanzas e per la contabilitad vegn applitgà confurm  al senn il dretg da finanzas dal chantun Son Gagl.   Gestiun da las fi- nanzas e contabi- litad   4 1-7-2008     Surveglianza da la LPP e da las fundaziuns da la Svizra orientala 219.160     Art. 19  1 La surveglianza da la LPP e da las fundaziuns da la Svizra orientala stat  buna per sias obligaziuns e per donns che ses organs sco er sias collavura- turas e ses collavuraturs chaschunan illegalmain a terzas persunas exe- quind lur activitad uffiziala.   Responsabladad   2 Ils chantuns da cunvegna stattan buns en moda subsidiara. La quota dal  singul chantun da cunvegna vegn calculada tenor la proporziun tranter la  facultad da las instituziuns da prevenziun e da las fundaziuns classicas cun  sedia en il chantun da cunvegna ch'èn suttamessas a la surveglianza da la  LPP e da las fundaziuns da la Svizra orientala e tranter la facultad da tut  las instituziuns da prevenziun e da tut las fundaziuns classicas che l'èn sut- tamessas.   Art. 20  La surveglianza da la LPP e da las fundaziuns da la Svizra orientala è libe- rada da tut las taglias chantunalas, districtualas e communalas dals chan- tuns da cunvegna.   Liberaziun   da taglia   IV. Liquidaziun da dispitas   Art. 21  1 Dispitas tranter ils chantuns da cunvegna u tranter chantuns da cunvegna  e la surveglianza da la LPP e da las fundaziuns da la Svizra orientala ve- gnan suttamessas ad ina dretgira da cumpromiss. Mintga partida en dispita  designescha ina commembra u in commember da la dretgira da cumpro- miss.   Dretgira da  cumpromiss  a) cumposiziun   2 Las partidas en dispita designeschan communablamain:  a) ina parsura u in parsura da la dretgira da cumpromiss;  b) sche necessari ulteriuras commembras u ulteriurs commembers da la   dretgira da cumpromiss, per che la dretgira da cumpromiss disponia  totalmain d'in dumber spèr da commembras e da commembers.    3 La presidenta u il president da la dretgira administrativa dal chantun Son  Gagl designescha la parsura u il parsura u las ulteriuras commembras u ils  ulteriurs commembers da la dretgira da cumpromiss, sche las partidas en  dispita n'arrivan betg da sa cunvegnir.   Art. 22  La procedura davant la dretgira da cumpromiss sa drizza dal rest tenor il  concordat davart la giurisdicziun da cumpromiss dals 27 da mars 1969 1).   b) dretg cum- plementar                                                                      1) DG 320.060   1-7-2008 5   http://www.gr-lex.gr.ch/data/320.060/rm   219.160 Surveglianza da la LPP e da las fundaziuns da la Svizra orientala     V. Desditga e schliaziun da la cunvegna   Art. 23  1 Resguardond in termin da 2 onns pon ils chantuns da cunvegna desdir lur  participaziun a la surveglianza da la LPP e da las fundaziuns da la Svizra  orientala per la fin d'in onn chalendar.   Desditga   2 Il chantun da cunvegna stat proporziunalmain bun per ils cas da respon- sabladad tenor l'artitgel 19 alinea 2 ch'èn vegnids chaschunads durant sia  participaziun.  3 Il chantun da cunvegna extrant n'ha nagin dretg sin la facultad da la sur- veglianza da la LPP e da las fundaziuns da la Svizra orientala.   Art. 24  1 Resguardond in termin da 2 onns pon ils chantuns da cunvegna schliar la  cunvegna per la fin d'in onn chalendar tras in conclus unanim da lur or- gans cumpetents.   Schliaziun   2 La facultad ch'è avant maun vegn transferida proporziunalmain als chan- tuns da cunvegna.  3 La quota dal singul chantun da cunvegna vegn calculada tenor la propor- ziun tranter la facultad da las instituziuns da prevenziun e da las funda- ziuns classicas cun sedia en il chantun da cunvegna ch'èn suttamessas a la  surveglianza da la LPP e da las fundaziuns da la Svizra orientala e tranter  la facultad da tut las instituziuns da prevenziun e da tut las fundaziuns  classicas che l'èn suttamessas.   VI. Disposiziuns finalas   Art. 25  Per garantir la liquiditad metta il chantun Son Gagl a disposiziun in conto  current a la surveglianza da la LPP e da las fundaziuns da la Svizra orien- tala.   Garanzia da la  liquiditad   Art. 26  1 Per l'emprim equipament da sia sedia paja il chantun Son Gagl ina con- tribuziun da 200 000 francs a la surveglianza da la LPP e da las funda- ziuns da la Svizra orientala.   Contribuziun per  l'equipament   2 La contribuziun sto vegnir pajada, cur che l'execuziun da questa cunve- gna cumenza.   Art. 27  Per esser giuridicamain valaivla basegna questa cunvegna il consentiment  dals organs dals chantuns da cunvegna ch'èn cumpetents per quai sin basa  da lur constituziun.   Valaivladad  giuridica   6 1-7-2008     Surveglianza da la LPP e da las fundaziuns da la Svizra orientala 219.160     Art. 28  1 Las regenzas dals chantuns da cunvegna fixeschan communablamain: Cumenzament da   l'execuziun  a) il cumenzament da l'execuziun da questa cunvegna;  b) il termin che la surveglianza da la LPP e da las fundaziuns da la Sviz-  ra orientala cumenza cun sia lavur.  2 Ils chantuns da cunvegna procuran che las actas da las instituziuns da  prevenziun e – uschenavant ch'ils chantuns da cunvegna han delegà la sur- veglianza suprema e la surveglianza sco er las funcziuns sco autoritad da  modificaziun e da midada – che las actas da las fundaziuns classicas sajan  en possess da la surveglianza da la LPP e da las fundaziuns da la Svizra  orientala, cur ch'i vegn cumenzà cun la lavur.   1-7-2008 7    	I. Disposiziuns generalas 	Art. 1 	Instituziuns purtadras 	Art. 2 	Natira giuridica e sedia 	Art. 3 	Incumbensas 	Art. 4 	Dretg applitgabela) princip 	Art. 5 	b) dretg da servetsch e da salarisaziun 	Art. 6 	c) protecziun giuridica 	Art. 7 	Communicaziuns uffizialas  	II. Organisaziun 	Art. 8 	Organs 	Art. 9 	Cumissiun administrativaa) cumposiziun 	Art. 10 	b) conclus 	Art. 11 	c) cumpetenza 	Art. 12 	Indemnisaziun 	Art. 13 	Direcziuna) cumposiziun 	Art. 14 	b) incumbensas 	Art. 15 	Post da revisiun  	III. Finanzas 	Art. 16 	Entradasa) geners 	Art. 17 	b) taxas per acts uffizials 	Art. 18 	Gestiun da las finanzas e contabilitad 	Art. 19 	Responsabladad 	Art. 20 	Liberaziun da taglia  	IV. Liquidaziun da dispitas 	Art. 21 	Dretgira da cumpromissa) cumposiziun 	Art. 22 	b) dretg cumplementar  	V. Desditga e schliaziun da la cunvegna 	Art. 23 	Desditga 	Art. 24 	Schliaziun  	VI. Disposiziuns finalas 	Art. 25 	Garanzia da la liquiditad 	Art. 26 	Contribuziun per l'equipament 	Art. 27 	Valaivladad giuridica 	Art. 28 	Cumenzament da l'execuziun  	Word-Lesezeichen 	BR_Nummer 	SR_Nummer 	Titel 	Kopf 	Inhaltstitel 	Fundstelle 	Datum 	InKraft 	Aufgehoben_am 	Nachtrag   		2018-05-30T01:57:47+0200 	"7001 Chur" 	"Gesetzessammlung Kanton Graubünden"


pdf_content: Ordinaziun davart la collavuraziun e davart la coordinaziun en l'agid per la giuventetgna    219.210   Ordinaziun davart la collavuraziun e davart la  coordinaziun en l'agid per la giuventetgna  dals 15-08-2006 (versiun dals 01-01-2007)  sa basond sin l'art. 41 al. 4 da la lescha introductiva tar il cudesch civil svizzer dals  12 da zercladur 19941)  relaschada da la regenza ils 15 d'avust 2006  Art.  1 Cumissiun per la protecziun da l'uffant e per l'agid per la  giuventetgna  1 Il departament cumpetent elegia ina cumissiun per la protecziun da l'uffant e per   l'agid  per  la  giuventetgna  che  consista  da  maximalmain  nov  commembras  e  commembers. El designescha il presidi da la cumissiun. 2 La perioda d'uffizi dura quatter onns. La reelecziun è pussaivla.  Art.  2 Incumbensas 1 La cumissiun: a) elavura la basa per la collavuraziun coordinada tranter las autoritads ed ils    posts ch'èn involvids sin il champ da la protecziun da l'uffant tenor il dretg  civil, sin il champ dal dretg penal per giuvenils e sin il champ da l'ulteriur agid   per  la  giuventetgna  ed  examinescha  periodicamain  che  questa  basa  saja  cunvegnenta;  b) giuditgescha, sche relaschs sin il champ da la protecziun da l'uffant tenor il  dretg  civil,  sin  il  champ  dal  dretg  penal  per  giuvenils  e  sin  il  champ  da  l'ulteriur agid per la giuventetgna èn cunvegnents;  c) observa ils svilups e las tendenzas en dumondas da la protecziun da l'uffant e   cusseglia il departament areguard las consequenzas pussaivlas ed areguard in  eventual basegn d'agir.  2 Exceptadas dal champ d'incumbensas da la cumissiun èn proceduras pendentas en  il sectur da la protecziun da l'uffant tenor il dretg civil, en il sectur dal dretg penal   per giuvenils ed en il sectur da l'ulteriur agid per la giuventetgna.  1) DG 210.100  * tabellas da las modificaziuns a la fin dal relasch   1   http://www.gr-lex.gr.ch/data/210.100/rm   219.210    Art.  3 Organisaziun 1 Cun excepziun dal presidi sa constituescha la cumissiun sezza. 2 Ella po furmar giuntas d'expertas e d'experts.  Art.  4 Secretariat 1 L'uffizi chantunal dal servetsch social maina il secretariat.  Art.  5 Entrada en vigur 1 Questa ordinaziun entra en vigur il 1. da schaner 2007.  2       219.210   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 15-08-2006 01-01-2007 relasch emprima versiun -   3     219.210    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 15-08-2006 01-01-2007 emprima versiun -  4     	Art. 1 Cumissiun per la protecziun da l'uffant e per l'agid per la giuventetgna 	Art. 2 Incumbensas 	Art. 3 Organisaziun 	Art. 4 Secretariat 	Art. 5 Entrada en vigur  		2018-06-06T01:17:06+0200 	"7001 Chur" 	"Gesetzessammlung Kanton Graubünden"

element: relasch

type: emprima versiun


pdf_content: Ordinaziun davart las taxas per la procedura d'ierta    219.300   Ordinaziun davart las taxas per la procedura d'ierta  dals 01-05-1978 (versiun dals 01-01-2017)  relaschada da la regenza il 1. da matg 1978  1. Disposiziuns generalas  Art.  1 1 Per segirar la successiun d'ierta, per far l'inventarisaziun publica e per cooperar a la   partiziun retiran ils organs ch'èn incaricads cun questas incumbensas las taxas ch'èn  fixadas en la part II. La taxa sto vegnir calculada entaifer il rom fixà, e quai tenor il   temp impundì e tenor l'impurtanza da la fatschenta respectiva.  Art.  2 1 Ultra  da  las  taxas  ch'èn  previsas  en  la  tariffa  ston  vegnir  indemnisadas  tut  las   expensas en daner blut ch'èn necessarias (copias, portos, telefons, spesas da viadi,   publicaziuns e.u.v.).  Art.  3 1 L'indemnisaziun per persunas consultadas (persunal auxiliar, stimadras e stimaders,  translaturas e translaturs e.u.v.) vegn fixada d'in cas a l'auter tras la presidenta u il   president da la dretgira regiunala tenor ses appreziar duaivel sin basa da las tariffas  ch'èn usitadas al lieu. *  Art.  4 * 1 Acts che n'èn betg previs en questa tariffa ston vegnir indemnisads confurm al senn   tenor  il  temp  impundì;  en  quest  connex  po  vegnir  mess  a  quint  –  tut  tenor  las  relaziuns – in salari da 20 fin 60 francs per ura. 2 En cas da lavurs extraordinarias sco er per acts uffizials ordaifer il local d'uffizi po   vegnir mess a quint in supplement adequat. 3 Per persunas basegnusas po la taxa vegnir reducida u relaschada dal tuttafatg.  * tabellas da las modificaziuns a la fin dal relasch   1     219.300    Art.  5 * 1 Cunter la calculaziun dals custs da procedura en la decisiun da custs po vegnir fatg  recurs en scrit tar la dretgira chantunala tenor il cudesch da procedura civila 1) pervia  d'inobservanza da la tariffa da custs, e quai entaifer 30 dis dapi la communicaziun  dal rendaquint motivà.   2. Tariffa da taxas2)  Art.  6 * 1 Disposiziuns testamentaras 1. retschaiver, registrar e tegnair en salv la disposiziun testamentara fr. 35.– fin   100.– 2. surdar e protocollar ina disposiziun testamentara orala fr. 180.– fin 700.– 3. communitgar  la  nominaziun  da  l'executura  u  da  l'executur  dal  testament   fr. 35.– 4. communitgar ina disposiziun testamentara fr. 20.– fin 100.– 5. communicaziun a las persunas participadas fr. 180.– fin 550.–  Art.  7 * 1 Mesiras da segiranza 1. ordinar la sigillaziun da l'ierta fr. 35.– 2. sigillar l'ierta fr. 100.– fin 350.– 3. ordinar l'inventari da segiranza fr. 100.– fin 350.– 4. ordinar l'administraziun da l'ierta fr. 35.– 5. administraziun da l'ierta per ura da lavur En cas che la valur da l'ierta surpassa    100 000.– francs po – ultra da l'onurari tenor il temp impundì – vegnir mess a  quint 1 promil da la plivalur. Resalvads restan l'artitgel  4 alinea 2 da questa  ordinaziun e las tariffas da las federaziuns professiunalas. fr. 50.– 110.–  6. citar las ertavlas ed ils ertavels fr. 50.– fin 550.– 7. retschaiver e protocollar ina refusa da l'ierta fr. 35.– 8. * infurmar la conjugala surviventa u il conjugal survivent ubain la partenaria   registrada surviventa u il partenari registrà survivent davart la refusa fr. 35.– 9. dumandar las ertavlas ed ils ertavels pli allontanads fr. 35.– fin 180.– 10. prolungar il termin fr. 35.– fin 100.– 11. incumbensar l'administraziun da l'ierta da consegnar l'ierta fr. 35.– 12. attest da la successiun d'ierta (tut tenor la difficultad d'eruir las ertavlas ed ils    ertavels) fr. 35.– fin 900.–  1) CS 312.0 2) vesair CS 210 per ils artitgels dal CCS che vegnan citads qua sutvart; vesair DG 210.100   per ils artitgels da la LItCCS  2    http://db.clex.ch/link/Bund/312.0/rm http://www.gr-lex.gr.ch/data/210.100/rm http://db.clex.ch/link/Bund/210/rm    219.300   Art.  8 * 1 Inventari public 1. retschaiver la dumonda da far in inventari public e decider davart l'ordinaziun    da tal fr. 100.– fin 350.– 2. clom da quints (582) fr. 50.– 3. exponer l'inventari fr. 35.– 4. disponer la segiranza fr. 100.– fin 350.– 5. attestar ch'ina creditura u ch'in creditur saja s'annunzià (LI 80 al. 3) fr. 35.– 6. envidar las ertavlas ed ils ertavels da far la decleraziun fr. 35.– fin 100.– 7. prolungar il termin fr. 35.– fin 100.– 8. clom da quints (592) fr. 50.– 9. retschaiver e protocollar ina refusa da l'ierta fr. 35.– 10. nominar l'administratura u l'administratur d'ierta per l'inventari public fr. 35.– 11. * dissigillar l'ierta (LI 77 al. 1) fr. 35.– fin 180.– 12. administrar l'ierta (LI 76 al. 2, 78): medema taxa sco en l'artitgel 7 cifra 5  Art.  9 * 1 Liquidaziun uffiziala 1. ordinar la liquidaziun uffiziala fr. 35.– fin 180.– 2. clom da quints fr. 50.–  Art.  10 * 1 Cooperaziun tar la partiziun 1. numnar ina represchentanta u in represchentant da las ertavlas e dals ertavels    fr. 100.– fin 350.– 2. suspender la partiziun (604 al. 2) fr. 100.– fin 350.– 3. garanzia per las cunertavlas e per ils cunertavels fr. 100.– fin 350.– 4. suspender la partiziun (605) fr. 35.– fin 180.– 5. cooperar a la partiziun sin dumonda d'ina creditura u d'in creditur fr. 100.– fin   900.– 6. cooperar a la furmaziun da las parts sin dumonda d'ina ertavla u d'in ertavel    fr. 100.– fin 350.– 7. decider areguard l'ingiant fr. 100.– fin 350.– 8. decider davart l'alienaziun u davart l'attribuziun fr. 100.– fin 350.– 9. nominar las expertas u ils experts fr. 100.– fin 350.– 10. suspender la partiziun (622) fr. 100.– fin 350.–   3     219.300    3. Disposiziun finala  Art.  11 1 Questa  ordinaziun entra  en vigur  il  1. da fanadur  1978.  Per  quest  termin  vegn  abolida  l'ordinaziun  davart  las  taxas  per  segirar  la  successiun  d'ierta,  per  far   l'inventari public e per cooperar tar la partiziun dals 9 d'avrigl 19621).  1) CUL 1962, 110  4       219.300   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 01-05-1978 01-07-1978 relasch emprima versiun - 11-04-1995 01-06-1995 Art. 4 revisiun totala - 11-04-1995 01-06-1995 Art. 7 revisiun totala - 11-04-1995 01-06-1995 Art. 8 revisiun totala - 11-04-1995 01-06-1995 Art. 9 revisiun totala - 11-04-1995 01-06-1995 Art. 10 revisiun totala - 26-08-1997 01-10-1997 Art. 6 revisiun totala - 20-03-2007 01-04-2007 Art. 7 al. 1, 8. midada 2007, 1032 21-12-2010 01-01-2011 Art. 5 revisiun totala - 24-05-2016 01-01-2017 Art. 3 al. 1 midada 2016-010 24-05-2016 01-01-2017 Art. 8 al. 1, 11. midada 2016-010   5     219.300    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 01-05-1978 01-07-1978 emprima versiun - Art. 3 al. 1 24-05-2016 01-01-2017 midada 2016-010 Art. 4 11-04-1995 01-06-1995 revisiun totala - Art. 5 21-12-2010 01-01-2011 revisiun totala - Art. 6 26-08-1997 01-10-1997 revisiun totala - Art. 7 11-04-1995 01-06-1995 revisiun totala - Art. 7 al. 1, 8. 20-03-2007 01-04-2007 midada 2007, 1032 Art. 8 11-04-1995 01-06-1995 revisiun totala - Art. 8 al. 1, 11. 24-05-2016 01-01-2017 midada 2016-010 Art. 9 11-04-1995 01-06-1995 revisiun totala - Art. 10 11-04-1995 01-06-1995 revisiun totala -  6     	1. Disposiziuns generalas 	Art. 1 	Art. 2 	Art. 3 	Art. 4 * 	Art. 5 *  	2. Tariffa da taxas2) 	Art. 6 * 	Art. 7 * 	Art. 8 * 	Art. 9 * 	Art. 10 *  	3. Disposiziun finala 	Art. 11   		2018-06-06T04:51:05+0200 	"7001 Chur" 	"Gesetzessammlung Kanton Graubünden"

element: Art. 4

type: revisiun totala

element: Art. 7

element: Art. 8

element: Art. 9

element: Art. 10

element: Art. 6

type: midada

element: Art. 5

element: Art. 3 al. 1


pdf_content: Disposiziuns executivas tar l'ordinaziun federala dals 30 d'october 1917 davart l'impegnaziun da muvel    219.400   Disposiziuns executivas tar l'ordinaziun federala dals 30  d'october 1917 davart l'impegnaziun da muvel1)  dals 28-05-1918 (versiun dals 01-10-1994)  relaschadas dal cussegl grond ils 28 da matg 1918  Art.  1 * 1 Cumpetenta  per  far  contracts  d'impegnaziun  da  muvel  è  la  banca  chantunala  grischuna. 2 La  regenza  po  delegar  questa  cumpetenza  ad  autras  bancas  u  ad  autras   associaziuns.  Art.  2 * 1 Ils inspecturats da muvel mainan l'uffizi d'impegn. 2 Els èn suttamess a la surveglianza da la regenza.  Art.  3 * 1 Las taxas tutgan a l'uffizianta respectiva u a l'uffiziant respectiv.  Art.  4 * …  Art.  5 * …  Art.  6 * …  Art.  7 * …  Art.  8 * …  1) CS 211.423.1  * tabellas da las modificaziuns a la fin dal relasch   1   http://db.clex.ch/link/Bund/211.423.1/rm   219.400    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 28-05-1918 28-05-1918 relasch emprima versiun - 01-12-1993 01-10-1994 Art. 1 revisiun totala - 01-12-1993 01-10-1994 Art. 2 revisiun totala - 01-12-1993 01-10-1994 Art. 3 revisiun totala - 01-12-1993 01-10-1994 Art. 4 aboliziun - 01-12-1993 01-10-1994 Art. 5 aboliziun - 01-12-1993 01-10-1994 Art. 6 aboliziun - 01-12-1993 01-10-1994 Art. 7 aboliziun - 01-12-1993 01-10-1994 Art. 8 aboliziun -  2       219.400   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 28-05-1918 28-05-1918 emprima versiun - Art. 1 01-12-1993 01-10-1994 revisiun totala - Art. 2 01-12-1993 01-10-1994 revisiun totala - Art. 3 01-12-1993 01-10-1994 revisiun totala - Art. 4 01-12-1993 01-10-1994 aboliziun - Art. 5 01-12-1993 01-10-1994 aboliziun - Art. 6 01-12-1993 01-10-1994 aboliziun - Art. 7 01-12-1993 01-10-1994 aboliziun - Art. 8 01-12-1993 01-10-1994 aboliziun -   3    	Art. 1 * 	Art. 2 * 	Art. 3 * 	Art. 4 * … 	Art. 5 * … 	Art. 6 * … 	Art. 7 * … 	Art. 8 * …  		2018-06-06T01:16:45+0200 	"7001 Chur" 	"Gesetzessammlung Kanton Graubünden"

element: Art. 1

element: Art. 2

element: Art. 3

type: aboliziun


pdf_content: Nova regulaziun da la surveglianza da las administraziuns da las claustras    410.100   Nova regulaziun da la surveglianza da las administraziuns  da las claustras  dals 29-05-1956 (versiun dals 29-05-1956)  conclus dal cussegl grond dals 29 da matg 19561)  Art.  1 1 L'ordinaziun concernent la claustra da Müstair dals 5 da fanadur 1828 e concernent  la  claustra  da  Puschlav  dals  6  da  fanadur  18532) sco  er  l'ordinaziun  revedida  concernent la claustra da Mustér dals 5 da fanadur 18803) vegnan abolidas.  Art.  2 1 La  surveglianza  da  las  administraziuns  da  las  claustras  en  il  senn  da  l'artitgel 1 alinea 4  da  la  constituziun  chantunala4) vegn  surdada  al  Corpus  catholicum.  1) M dals 4 d'avrigl 1956, 122; PCG 1956, 109 2) TR I, 35 3) TR II, 176 4) DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   410.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 29-05-1956 29-05-1956 relasch emprima versiun -  2       410.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 29-05-1956 29-05-1956 emprima versiun -   3    	Art. 1 	Art. 2  		2018-06-06T01:19:15+0200 	"7001 Chur" 	"Gesetzessammlung Kanton Graubünden"


pdf_content: Ordinaziun davart la registraziun d'instituziuns da scolaziun en il chantun Grischun    420.150   Ordinaziun davart la registraziun d'instituziuns da  scolaziun en il chantun Grischun  dals 17-12-2002 (versiun dals 01-01-2003)  sa basond sin l'art. 41 al. 1 da la constituziun chantunala1)  relaschada da la regenza ils 17 da december 2002  Art.  1 Pussaivladad da registraziun 1 Instituziuns da scolaziun cun domicil en il chantun Grischun pon vegnir registradas  sin dumonda.  Art.  2 Cumpetenza 1 La  dumonda  sto  vegnir  inoltrada  tar  il  departament  d'educaziun,  cultura  e  protecziun da l'ambient che maina in register correspundent.  Art.  3 Effect 1 La  registraziun  n'effectuescha  ni  ina participaziun finanziala  dal  chantun ni  ina  renconuschientscha en il senn d'ina garanzia da qualitad.  Art.  4 Entrada en vigur 1 Questa ordinaziun entra en vigur il 1. da schaner 2003.  1) en la nova CC art. 45 al. 1; DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   420.150    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 17-12-2002 01-01-2003 relasch emprima versiun -  2       420.150   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 17-12-2002 01-01-2003 emprima versiun -   3    	Art. 1 Pussaivladad da registraziun 	Art. 2 Cumpetenza 	Art. 3 Effect 	Art. 4 Entrada en vigur  		2018-06-06T01:19:35+0200 	"7001 Chur" 	"Gesetzessammlung Kanton Graubünden"


pdf_content: Erlasse Kanton Graubünden    420.570   Participaziun dal chantun Grischun a la cunvegna  interchantunala davart la renconuschientscha da  certificats da scolaziun dals 18 da favrer 1993   sa basond sin l'art. 2 cifra 2 da la constituziun chantunala 1)   concludida dal pievel ils 25 da zercladur 1995 2)      1. Il chantun Grischun sa participescha a la cunvegna interchantunala  davart la renconuschientscha da certificats da scolaziun dals 18 da  favrer 1993 3).   1a. Il chantun Grischun approvescha las midadas dals 24 d'october  2013/21 da november 2013 da la cunvegna interchantunala davart la  renconuschientscha da certificats da scolaziun dals 18 da favrer  1993 4).   2. … 5)  3.  6)Surpassaments tenor l'artitgel 11 da la cunvegna vegnan giuditgads   dal departament d'educaziun, cultura e protecziun da l'ambient. La  procedura sa drizza tenor las disposiziuns davart la procedura penala  davant autoritads administrativas.   4. La regenza exequescha quest conclus 7).    1) en la nova CC art. 16 e 17; DG 110.100   2) M dals 31 d'october 1994, 504; PCG 1994/95, 859   3) cun il conclus dals 25 d'avrigl 2006 ha il cussegl grond approvà la revisiun   parziala dals 16 da zercladur 2005 da la cunvegna interchantunala davart la  renconuschientscha da certificats da scolaziun dals 18 da favrer 1993; M dals 10  da schaner 2006, 1409; PCG 2005/2006, 1125; tenor la cifra 3 dal CCG èn las  cifras 1 e 2 dal CCG suttamessas al referendum facultativ; il termin da  referendum è scadì ils 9 d'avust 2006 senza ch'el saja vegnì duvrà; messa en  vigur cun CR dals 12 da december 2006 per il 1. da schaner 2007    4) Versiun tenor CR dals 18 d'avust 2015; entrà en vigur il 1. da schaner 2017.   5) abolì tenor la lescha davart l'adattaziun da conclus e da disposiziuns da partici-  paziun vi da concordats e vi da cunvegnas a la constituziun chantunala; CUL  2005, FUC 2052 e FUC 3268; entrà en vigur il 1. da november 2005    6) versiun tenor la cifra 5 da l'agiunta tar la LItCPP, FUC 2010, 2404; entrà en  vigur il 1. da schaner 2011     7) declerà la participaziun cun CR dals 4 da fanadur 1995    1                                                                      http://www.gr-lex.gr.ch/data/110.100/rm  		2018-06-01T16:50:31+0200 	"7001 Chur" 	"Gesetzessammlung Kanton Graubünden"


pdf_content: Gesetz über die Gemeinde- und Kirchensteuern (GKStG)     420.575      1       4.1.1.   Conferenza svizra da las directuras e dals directurs chantunals da l'educaziun  publica (CDEP)  Conferenza svizra da las directuras e dals directurs chantunals da sanadad  (CDS)0F1   Cunvegna interchantunala davart la renconuschientscha da  certificats da scolaziun    dals 18 da favrer 1993     Art. 1 Intent    1Questa cunvegna regla la renconuschientscha da certificats da scolaziun chantunals,  l'administraziun d'ina glista da persunas d'instrucziun senza permissiun d'instruir sco  er in register davart persunas spezialisadas dal sectur da la sanadad.1F2    2Applitgond il dretg naziunal ed internaziunal regla ella la renconuschientscha da  certificats da scolaziun esters2 F3 sco er la realisaziun da l'obligaziun d'annunzia da  furnituras e furniturs da servetschs.3F4    3Ella promova l'access liber a scolas che mainan vinavant ed a la pratica da la pro- fessiun. Ella gida a garantir la qualitad da las scolaziuns per l'entira Svizra.    4Ella furma la basa per cunvegnas tranter la confederaziun ed ils chantuns tenor  l'artitgel 16 alinea 2 da la lescha federala davart las scolas autas spezialisadas.4F5                                                                           1 midada dals 16 da zercladur 2005  2 midada dals 16 da zercladur 2005  3 midada dals 16 da zercladur 2005  4 midada dals 24 d'october 2013/21 da november 2013  5 midada dals 16 da zercladur 2005     420.575        2      Art. 2 Champ d'applicaziun    1Questa cunvegna vala per tut las scolaziuns e per tut las professiuns, da las qualas la  regulaziun appartegna al champ da cumpetenza dals chantuns.      Art. 3 Collavuraziun cun la confederaziun5F1    1Per ils secturs, per ils quals èn cumpetents tant la confederaziun sco er ils chantuns,  ston vegnir tschertgadas soluziuns cuminaivlas.     2La collavuraziun cun la confederaziun succeda en spezial en ils secturs:    a. da la renconuschientscha da la maturitad (maturitad generala per la scola auta);  b. da la renconuschientscha da la maturitad spezialisada en spezial e da la maturi-  tad generala per la scola auta spezialisada en general;  c. da la renconuschientscha dals diploms d'instrucziun per scolas professiunalas   spezialisadas;  d. da la fixaziun dals princips per porscher studis per in diplom en il sectur da las   scolas autas spezialisadas; e  e. da la cogestiun e da la collavuraziun dals chantuns tar dumondas internaziunalas.     3La cumpetenza per far cunvegnas tenor l'artitgel 1 alinea 4 è chaussa da la radunan- za plenara da la CDEP. Tar las professiuns dal sectur da sanadad sto vegnir inte- grada la CDS en las tractativas per far ina cunvegna.       Art. 4 Autoritad da renconuschientscha    1L'autoritad da renconuschientscha è la CDEP. La CDS renconuscha certificats da  scolaziun en ses sectur da cumpetenza, nun che la confederaziun saja cumpetenta.6F2    2Mintga chantun che fa part da la cunvegna ha ina vusch. Tschels chantuns han  vuschs consultativas.                                                                             1 midada dals 16 da zercladur 2005  2 midada dals 16 da zercladur 2005       420.575        3    Art. 5 Execuziun da la cunvegna    1La CDEP exequescha la cunvegna.    2En quest connex collavura ella cun la confederaziun e cun la conferenza universi- tara svizra en tut las dumondas dals certificats da scolaziun universitars.7F1    3La CDS exequescha la cunvegna en ses champ da cumpetenza. Ella po surdar  l'execuziun a terzas persunas; en mintga cas ha ella l'incumbensa da la surveglianza  suprema.8F2      Art. 6 Reglament da renconuschientscha    1Ils reglaments da renconuschientscha fixeschan per singuls certificats da scolaziun  u per gruppas da certificats da scolaziun parentads spezialmain:    a. las premissas da la renconuschientscha (art. 7);  b. la procedura da renconuschientscha;  c. las premissas per renconuscher certificats da scolaziun esters; e  d. la procedura concernent l'obligaziun d'annunzia e la controlla da las qualifica-  ziuns professiunalas da furnituras e furniturs da servetschs.9F3    2L'autoritad da renconuschientscha relascha il reglament da renconuschientscha  suenter avair consultà las organisaziuns professiunalas e las uniuns professiunalas  ch'èn participadas directamain. En cas d'ina delegaziun da l'execuziun tenor l'arti- tgel 5 alinea 3 ha ella l'incumbensa d'approvar il reglament da renconuschientscha.    3Il reglament da renconuschientscha respectivamain l'approvaziun da tal basegna il  consentiment da dus terzs da las commembras e dals commembers da l'autoritad da  renconuschientscha cumpetenta cun dretg da votar.                                                                               1 midada dals 16 da zercladur 2005  2 midada dals 16 da zercladur 2005  3 midada dals 24 d'october 2013/21 da november 2013     420.575        4      Art. 7 Premissa da renconuschientscha    1Las premissas da renconuschientscha numnan las pretensiuns minimalas, a las  qualas in certificat da scolaziun sto satisfar. Standards svizzers da scolaziun e da  professiun sco er eventualmain las pretensiuns internaziunalas ston vegnir res- guardads en moda adequata en quest connex.    2Las suandantas pretensiuns ston vegnir fixadas stringentamain:    a. la qualificaziun che vegn documentada cun il certificat; e  b. la procedura d'examinaziun per questa qualificaziun.    3Ulteriuras pretensiuns pon vegnir fixadas, sco:    a. la durada da la scolaziun;  b. las premissas d'admissiun per la scolaziun;  c. la materia d'instrucziun; e  d. la qualificaziun da las persunas d'instrucziun.      Art. 8 Effects da la renconuschientscha    1La renconuschientscha documentescha ch'il certificat da scolaziun correspunda a  las premissas fixadas en questa cunvegna ed en il reglament da renconuschientscha  correspundent.    2Ils chantuns da cunvegna concedan a las titularas ed als titulars d'in certificat da  scolaziun renconuschì il medem access a las professiuns reglamentadas dal chantun  sco a las persunas diplomadas correspundentamain da l'agen chantun.    3Ils chantuns da cunvegna laschan entrar las titularas ed ils titulars d'in certificat da  scolaziun renconuschì sut las medemas premissas en las scolas che mainan vinavant  sco las persunas diplomadas correspundentamain da l'agen chantun. Resalvadas  restan la capacitad da recepziun da las scolas e las cumpensaziuns finanzialas  adequatas.    4Titularas e titulars d'in certificat da scolaziun renconuschì èn autorisads da purtar in  titel correspundent protegì, premess ch'il reglament da renconuschientscha prevesa  expressivamain quai.         420.575        5    Art. 9 Documentaziun, publicaziun    1La CDEP maina ina documentaziun davart ils certificats da scolaziun renconu- schids.    2Ils chantuns da cunvegna s'obligheschan da publitgar ils reglaments da renconu- schientscha en ils organs uffizials da publicaziun. 10F1                                                                         1 reglaments: per la renconuschientscha dals diploms en art figurativ, CUL 1996, 3694;   davart la renconuschientscha dals diploms per la furmaziun superiura en musica, CUL  1997, 3963; davart la renconuschientscha dals diploms per magistras e per magisters per  creschids, CUL 1998, 4150; davart la renconuschientscha dals diploms d'instrucziun per  pedagogia curativa en scola, CUL AGS 1998, 4467 e FUC 2007, 2738; davart la renconu- schientscha dals diploms d'instrucziun per scolas da maturitad, CUL 1998, 4473 e FUC  2007, 2734; davart la renconuschientscha da certificats da maturitad gimnasials, CUL 2000,  4912; davart la renconuschientscha dals diploms da las scolas spezialisadas superiuras per  lavur sociala, CUL 2000, 4921; davart la renconuschientscha dals diploms chantunals da  scolas autas spezialisadas, CUL 2000, 4927; davart la renconuschientscha dals diploms da  scolas autas per persunas d'instrucziun dal stgalim prescolar e primar, CUL 2000, 4932 e  FUC 2007, 2742; davart la renconuschientscha dals diploms da scolas autas per persunas  d'instrucziun dal stgalim secundar I, CUL 2000, 4938 e FUC 2007, 2745; da la CCS davart  la renconuschientscha da certificats da scolaziun da l'exteriur, FUC 2001, 416; da la CCS  davart la renconuschientscha da certificats da scolaziun chantunals, FUC 2001, 420; da la  CDS davart la renconuschientscha da certificats da scolaziun da l'exteriur, FUC 2001, 423;  da la CDS davart la renconuschientscha da certificats da scolaziun chantunals dal sectur da  sanadad en Svizra, FUC 2001, 426; da la CDS davart la renconuschientscha dals diploms  chantunals da scolas autas spezialisadas dal sectur da sanadad, FUC 2002, 2068; statut da la  CDS davart l'examen standardisà da chiropratica en Svizra, FUC 2004, 1897; reglament da- vart l'examen interchantunal da chiropratica FUC 2004, 1901; davart la renconuschientscha  dals diploms da furmaziuns supplementaras per la professiun da magistra u da magister,  FUC 2007, 2833; davart la renconuschientscha dals diploms da scolas autas en logopedia e  da diploms da scolas autas en terapia da psicomotorica, FUC 2007, 2826; davart la renconu- schientscha dals certificats da maturitad professiunala per l'admissiun a las scolas autas uni- versitaras (reglament da passarella); davart la renconuschientscha dals diploms da scolas  medias spezialisadas, FUC 2007, 2639; davart la renconuschientscha dals diploms en il sec- tur da la pedagogia speziala (direcziun d'approfundaziun educaziun prescolara pedagogic- curativa e direcziun d'approfundaziun pedagogia curativa da scola) FUC 2011, 02; davart la  renconuschientscha dals diploms da scolas autas per persunas d'instrucziun dal stgalim  prescolar e primar FUC 2011, 11; davart la renconuschientscha dals diploms da scolas autas  per persunas d'instrucziun dal stgalim secundar I FUC 2011, 20; cunvegna interchantunala  per las contribuziuns als custs da las scolas professiunalas spezialisadas (cunvegna davart  las scolas professiunalas spezialisadas, CSPS) FUC 2011, 28; da la CDS davart la renconu- schientscha e la controlla da qualificaziuns professiunalas estras en osteopatia, FUC 2012,  4089; davart l'ordinaziun tar il register naziunal davart las persunas spezialisadas dal sectur  da la sanadad NAREG (O-NAREG), eFUC nr. 00.016.074     420.575        6      Art. 10 Protecziun giuridica11F1    1Davart la contestaziun dals reglaments e da las decisiuns da las autoritads da renco- nuschientscha tras in chantun e davart autras dispitas tranter ils chantuns decida –  sin fundament d'in plant – il tribunal federal tenor l'artitgel 120 da la lescha davart il  tribunal federal12F2.    2Cunter las decisiuns da las autoritads da renconuschientscha sco er cunter las de- cisiuns concernent las taxas tenor l'artitgel 12ter alinea 8 pon persunas privatas  pertutgadas far in recurs motivà en scrit tar ina cumissiun da recurs installada da la  suprastanza da la conferenza respectiva, e quai entaifer 30 dis dapi la communi- caziun. Las prescripziuns da la lescha davart il tribunal administrativ federal13F3 vegn- an applitgadas confurm al senn. Las decisiuns da las cumissiuns da recurs pon veg- nir contestadas da las autoritads da renconuschientscha sco er da las persunas privat- as pertutgadas sin basa dals artitgels 82ss. da la lescha davart il tribunal federal14F4 cun  in recurs tar il tribunal federal.15F5    3La suprastanza da la conferenza respectiva regla en in reglament la cumposiziun e  l'organisaziun da la cumissiun da recurs.      Art. 11 Disposiziun penala    Tgi che porta in titel protegì en il senn da l'artitgel 8 alinea 4 senza disponer d'in  certificat da scolaziun renconuschì u tgi che fa diever d'in titel che dat l'impressiun  ch'el haja acquistà in certificat da scolaziun renconuschì, vegn chastià cun arrest u  cun multa. Tgi che agescha per negligientscha, vegn chastià. La persecuziun penala  è chaussa dals chantuns.                                                                          1 midada dals 16 da zercladur 2005  2 lescha federala dals 17 zercladur 2005 davart il tribunal federal (lescha davart il tribunal   federal, LTF); CS 173.110   3 lescha federala dals 17 zercladur 2005 davart il tribunal administrativ federal (lescha davart   il tribunal administrativ federal, LTAF); CS 173.32  4 lescha federala dals 17 zercladur 2005 davart il tribunal federal (lescha davart il tribunal   federal, LTF); CS 173.110  5 midada dals 24 d'october 2013/21 da november 2013       420.575        7    Art. 12 Custs e taxas16F1    1Cun resalva dals alineas 2, 3 e 4 vegnan ils custs che resultan da questa cunvegna  surpigliads dals chantuns da cunvegna a norma dal dumber d'abitantas e d'abitants.    2Per emetter attestaziuns concernent la renconuschientscha posteriura naziunala d'in  diplom chantunal ed attestaziuns en connex cun l'obligaziun d'annunzia da las furni- turas e dals furniturs da servetschs sco er per registrar las datas ch'èn necessarias  tenor l'artitgel 12ter alinea 5 e per dar infurmaziuns dal register davart las persunas  spezialisadas dal sectur da la sanadad tenor l'artitgel 12ter alinea 8 pon vegnir incas- sadas taxas en l'import dad almain 100 francs fin maximalmain   1000 francs.    3Per decisiuns e per decisiuns da recurs concernent:     a. la renconuschientscha posteriura naziunala d'in diplom chantunal,  b. la renconuschientscha da diploms da professiun esters,  c. l'obligaziun d'annunzia per furnituras e furniturs da servetschs e  d. la controlla da las qualificaziuns professiunalas da furnituras e furniturs da   servetschs     pon vegnir incassadas taxas en l'import dad almain 100 francs fin maximalmain  3000 francs.     4La suprastanza da la conferenza respectiva fixescha las singulas taxas da decisiun  en in reglament da taxas. Ellas vegnan calculadas tenor il temp impundì e tenor la  lavur impundida sco er tenor l'interess public per l'activitad respectiva.      Art. 12bis Glista da persunas d'instrucziun senza permissiun d'instruir17F2    1La CDEP maina ina glista da persunas d'instrucziun, da las qualas è vegnida retrat- ga – en il rom d'ina decisiun chantunala – la permissiun d'instruir u la permissiun per  pratitgar la professiun. Ils chantuns èn obligads da communitgar las datas da per- sunas tenor l'alinea 2 al secretariat general da la CDEP, suenter che la decisiun  correspundenta è entrada en vigur.                                                                        1 midada dals 24 d'october 2013/21 da november 2013  2 midada dals 16 da zercladur 2005      420.575        8      2La glista cuntegna il num da la persuna d'instrucziun, la data dal diplom u da la  permissiun per pratitgar la professiun, la data da la disposiziun da retratga, l'autori- tad da retratga e la durada da la retratga ed eventualmain la data da la retratga dal  diplom d'instrucziun. Sin basa d'ina dumonda en scrit survegnan las autoritads chan- tunalas e communalas en il sectur da la furmaziun infurmaziuns davart in'eventuala  registraziun, sch'ellas cumprovan in interess giustifitgà e sche la dumonda sa refer- escha ad ina tscherta persuna.    3Las persunas d'instrucziun pertutgadas vegnan infurmadas davart la registraziun e  davart l'extincziun da la registraziun. La persuna d'instrucziun pertutgada ha da tut  temp il dretg da prender invista.     4Suenter che la durada è scadida, en cas che la permissiun d'instruir è puspè vegnida  concedida u suenter ch'il 70avel onn da vegliadetgna è vegnì cumplenì, vegn la  registraziun extinguida.    5Cunter la registraziun sin la glista pon persunas d'instrucziun pertutgadas far recurs  motivà en scrit tar la cumissiun da recurs tenor l'artitgel 10 alinea 2, e quai entaifer  30 dis dapi la consegna da la communicaziun da la registraziun.    6Dal rest vegnan applitgads confurm al senn ils princips dal dretg davart la pro- tecziun da datas dal chantun Berna.      Art. 12ter Register davart persunas spezialisadas dal sectur da sanadad18F1    1La CDS maina in register davart las titularas ed ils titulars da certificats da scola- ziun naziunals betg universitars da las professiuns dal sectur da sanadad che vegnan  menziunadas en l'agiunta da questa cunvegna, sco er davart las titularas ed ils titulars  da certificats da scolaziun esters che vegnan renconuschids sco adequats. En il regis- ter vegnan ultra da quai inscrittas persunas ch'èn s'annunziadas tenor la LAFS19F2 e che  possedan in certificat d'ina professiun tenor l'agiunta.    2La CDS po delegar la gestiun dal register a terzas persunas.    3La suprastanza da la CDS adatta l'agiunta mintgamai al stadi il pli actual.                                                                       1 midada dals 24 d'october 2013/21 da november 2013  2 lescha federala davart l'obligaziun d'annunziar e verifitgar las qualificaziuns professiunalas   dals furniturs da servetschs tar professiuns reglamentadas (LAFS)       420.575        9    4Il register serva a proteger ed ad infurmar pazientas e pazients, ad infurmar posts  naziunals ed esters, a garantir la qualitad sco er ad intents statistics. Ultra da quai  serva el a simplifitgar ils process ch'èn necessaris per conceder las permissiuns per  pratitgar la professiun.    5Il register cuntegna las datas che vegnan duvradas per cuntanscher la finamira tenor  l'alinea 4. Latiers tutgan er las datas persunalas spezialmain sensiblas che vegnan  numnadas en l'alinea 7 frasa 2. En il register vegn er duvrà sistematicamain il numer  d'assicuranza tenor l'artitgel 50e alinea 3 da la lescha federala dals 20 da decem-  ber 194620F1 davart l'assicuranza per vegls e survivents per identifitgar cleramain las  persunas inscrittas en il register sco er per actualisar las datas persunalas. La supra- stanza da la CDS relascha disposiziuns pli detagliadas.    6Ils posts ch'èn cumpetents per conceder certificats da scolaziun naziunals ed ils  posts ch'èn cumpetents per renconuscher certificats da scolaziun esters communitge- schan immediatamain al post che maina il register mintga certificat da scolaziun  concedì resp. renconuschì. Las autoritads chantunalas cumpetentas communitge- schan immediatamain al post che maina il register la concessiun, la refusa, la pri- vaziun e mintga midada da la permissiun per exequir la professiun, particularmain  mintga restricziun da la pratica da la professiun, mintga autra mesira tenor il dretg da  surveglianza sco er las persunas ch'èn s'annunziadas tenor la LAFS e che dastgan  pratitgar lur activitad. Las persunas menziunadas en l'alinea 1 furneschan al post che  maina il register tut las datas necessarias en il senn da l'alinea 5, uschenavant ch'ellas  disponan da talas datas ed uschenavant che auters posts n'èn betg obligads da furnir  questas datas.  7Las datas ch'il register cuntegna vegnan rendidas accessiblas tras ina procedura  d'invista. Ils motivs per la privaziun respectivamain per la refusa da la permissiun  per pratitgar la professiun sco er las datas davart restricziuns abolidas e davart autras  mesiras tenor il dretg da surveglianza stattan mo a disposiziun a las autoritads ch'èn  cumpetentas per conceder las permissiuns per pratitgar la professiun sco er per la  surveglianza. Il numer d'assicuranza stat a disposiziun mo al post che maina il regis- ter sco er a las autoritads ch'èn cumpetentas per conceder las permissiuns per pratit- gar la professiun. Tut las autras datas èn accessiblas publicamain.     8Per registrar las datas ch'èn necessarias tenor l'alinea 5 vegnan incassadas taxas  tenor l'artitgel 12 da las persunas numnadas en l'alinea 1, e taxas tenor l'artitgel 12  vegnan er incassadas da persunas privatas e da posts extrachantunals per dar in- furmaziuns ad ellas ed ad els.                                                                        1 CS 831.10     420.575        10      9Tut las endataziuns tar ina persuna vegnan eliminadas dal register, cur ch'ina autori- tad communitgescha la mort da questa persuna. Las datas pon alura vegnir duvradas  en furma anonimisada per intents statistics. La registraziun d'admoniziuns, da repri- mandas e da multas vegn extinguida 5 onns suenter ch'ellas èn vegnidas ordinadas,  la registraziun da restricziuns da la permissiun 5 onns suenter ch'ellas èn vegnidas  abolidas. En cas da la registraziun d'in scumond limità da pratitgar la professiun  vegn inscritta – 10 onns suenter sia aboliziun – l'annotaziun «extinguì» en il register.    10La persuna spezialisada pertutgada dal sectur da la sanadad ha da tut temp il dretg  da prender invista    11Dal rest vegnan applitgads confurm al senn ils princips dal dretg davart la pro- tecziun da datas dal chantun Berna.      Art. 13 Participaziun/desditga    1La participaziun a questa cunvegna vegn declerada envers la suprastanza da la  CDEP. Questa communitgescha la decleraziun da participaziun al cussegl federal.    2La cunvegna po vegnir desditga mintgamai cun la fin d'in onn chalendar, resguar- dond in termin da 3 onns.      Art. 14 Entrada en vigur    La suprastanza da la CDEP metta en vigur la cunvegna, sche almain 17 chantuns èn  sa participads e sch'ella è vegnida approvada da la confederaziun.      Berna, ils 18 da favrer 1993    En num da la conferenza svizra da las directuras e dals directurs chantunals da  l'educaziun publica    Il president:  Peter Schmid    Il secretari general:  Moritz Arnet       420.575        11        Concludida da la conferenza svizra da las directuras e dals directurs chantunals da  l'educaziun publica en enclegientscha cun la conferenza svizra da las directuras e  dals directurs chantunals da sanadad21F1 e da la conferenza da las directuras e dals  directurs chantunals dals affars socials22F2.    L'approvaziun da la confederaziun (departament federal da l'intern) è vegnida con- cedida ils 24 da november 1994.    La cunvegna è entrada en vigur il 1. da schaner 1995.    Da la cunvegna fan part tut ils chantuns (stadi da l'avust 1997).                                                                            1 midada dals 16 da zercladur 2005  2 midada dals 16 da zercladur 2005     420.575        12      Midadas dals 16 da zercladur 2005    Las midadas èn vegnidas concludidas da la conferenza svizra da las directuras e dals  directurs chantunals da l'educaziun publica e da la conferenza svizra da las direc- turas e dals directurs chantunals da sanadad en enclegientscha cun la conferenza da  las directuras e dals directurs chantunals dals affars socials.    La suprastanza da la CDEP metta en vigur la midada da la cunvegna, cur che tut ils  chantuns da cunvegna èn sa participads. Ella sto vegnir communitgada a la  confederaziun.      Berna, ils 16 da zercladur 2005    En num da la conferenza svizra da las directuras e dals directurs chantunals da  l'educaziun publica    Il president:  Hans Ulrich Stöckling    Il secretari general:  Hans Ambühl      La midada dals 16 da zercladur 2005 è entrada en vigur il 1. da schaner 2008.                420.575        13    Midadas dals 24 d'october/21 da november 2013    Las midadas èn vegnidas concludidas da la conferenza svizra da las directuras e dals  directurs chantunals da l'educaziun publica (24 d'october 2013) e da la conferenza  svizra da las directuras e dals directurs chantunals da sanadad (21 da november 2013).    La suprastanza da la CDEP metta en vigur la midada da la cunvegna, cur che tut ils  chantuns da cunvegna èn sa participads. Ella sto vegnir communitgada a la confe- deraziun.      Braunwald, ils 24 d'october 2013    En num da la conferenza svizra da las directuras e dals directurs chantunals da  l'educaziun publica    La presidenta:  Isabelle Chassot    Il secretari general:  Hans Ambühl        420.575        14      Agiunta23F1      Agiunta tenor l'artitgel 12ter alinea 1 CI:    osteopata ed osteopat cun diplom interchantunal CDS  logopeda diplomada e logoped diplomà (CDEP)  cussegliadra e cussegliader da nutriment SAS*  ergoterapeuta ed ergoterapeut SAS*  spendrera SAS*  fisioterapeuta e fisioterapeut SAS*  tgirunza e tgirunz (SSS/SAS*)  spezialista e spezialist d'activaziun SSS  analiticra biomedicinala ed analiticher biomedicinal SSS   igienicra ed igienicher da dents SSS  droghista e droghista SSS   spezialista e spezialist da radiologia medicinal-tecnica SSS/Bachelor of Science  HES-SO en Technique en radiologie médicale* **  spezialista e spezialist da tecnica d'operaziun SSS  ortopedista ed ortopedist SSS  podologa e podolog SSS  sanitaria e sanitari da salvament SSS  massadra medicala e massader medical cun certificat professiunal federal  opticra ed opticher AFQ  tgirunza e tgirunz da sanadad*  ***24F                                                                          1  conclus da la conferenza svizra da las directuras e dals directurs chantunals da sanadad   dals 8 da mars 2012; entrà en vigur il 1. da schaner 2013  *  La registraziun sa chatta actualmain mo en il register da la crusch cotschna svizra (CCS).  **  Studi permess, ma limità fin al cumenzament dal semester d'enviern 2014/15, che vegn   actualmain purschì mo a la scola auta spezialisada da la Svizra franzosa (SASSO).  ***  La concessiun da diploms va a fin l'onn 2013.    	Berna, ils 18 da favrer 1993 	La cunvegna è entrada en vigur il 1. da schaner 1995.  		2018-06-01T16:53:53+0200 	"7001 Chur" 	"Gesetzessammlung Kanton Graubünden"